Esta trayeutoria española contrasta cola d'un bon númberu d'estaos plurillingües del mundu, qu'amosaren nos sos sellos la so diversidá llingüística interna y d'esti xeitu tiénenla promovida dentru y fuera de les sos llendes col deseyu de facela universal. N'Europa, son perconocíos los casos de Bélxica (qu'emite con regularidá sellos en francés, neerlandés y alemán), Finlandia (que los emite en finés y suecu), Irlanda (que los emite en gaélicu y n'inglés) y Suiza (que los emite n'alemán, en francés, n'italianu y en romanche).